67. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 55 της 11/12 Νοεμ. 1998 (ΦΕΚ Α΄ 252) Αναστολή διορισμών και προσλήψεων στο Δημόσιο Τομέα Έχοντας υπόψη: 1.Τις διατάξεις: α)Του άρθρ. 16 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις». (ΦΕΚ Α΄ 22). β)Του άρθρ. 8 παρ. 4 περιπτ. γ΄ του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137). Σελ. 324,544 Τεύχος 1346 Σελ. 10 γ)Των άρθρων 1 παρ. 1, 3 παρ. 2 και 14-24 του Νόμ. 2190/1994 (ΦΕΚ Α΄ 28), όπως ισχύει. δ)Του άρθρ. 29Α΄ του Νόμ. 1558/1985, όπως προστέθηκε με το άρθρ. 27 του Νόμ. 2081/1992 «Ρύθμιση του θεσμού των Επιμελητηρίων, τροποποίηση των διατάξεων του Νόμ. 1712/1987 κ.τ.λ.» (ΦΕΚ Α΄ 154) και τροποποιήθηκε με το άρθρ. 1 παρ. 2α του Νόμ. 2469/1997 «Περιορισμός και βελτίωση της αποτελεσματικότητας των κρατικών δαπανών και άλλες διατάξεις» (ΦΕΚ Α΄ 38). 2.Την, λόγω των δημοσιονομικών συνθηκών, ανάγκη περιστολής των δαπανών στο Δημόσιο, στα Ν.Π.Δ.Δ., στους Ο.Τ.Α. καθώς και στα Ν.Π.Ι.Δ. που ανήκουν στον ευρύτερο Δημόσιο Τομέα. 3.Το γεγονός ότι από την πράξη αυτή δεν προκαλείται δαπάνη σε βάρος του κρατικού προϋπολογισμού. 4.Τη σχετική πρόταση του Πρωθυπουργού, αποφασίζει: 2.Ε.γ.66-67 Προσλήψεις στο Δημόσιο Τομέα Αναστολή διορισμών και προσλήψεων Άρθρ.1.-1.Αναστέλλεται έως «31.12.2001» ο διορισμός και η πρόσληψη του πάσης φύσεως προσωπικού όλων των φορέων του δημόσιου τομέα, όπως αυτός προσδιορίζεται με τις διατάξεις του άρθρ. 14 παρ. 1 του Νόμ. 2190/1994 (ΦΕΚ Α΄ 28), όπως αντικαταστάθηκαν με την παρ. 1 του άρθρ. 1 του Νόμ. 2527/1997 (ΦΕΚ Α΄ 206), συμπεριλαμβανομένων και των φορέων της παρ. 2 του τελευταίου αυτού άρθρου, με την επιφύλαξη του άρθρ. 3 της παρούσας. Η μέσα σε « » ημερομηνία αντικαταστάθηκε ως άνω από την παρ. 1 άρθρ. 1 της ΠΥΣ 35/21-24 Ιουλ. 2000 (ΦΕΚ Α΄171), κατωτ. αριθ. 70. 2.Στους παραπάνω φορείς επιτρέπεται, κατεξαίρεση, ο διορισμός ή η πρόσληψη ύστερα από έγκριση που χορηγείται κατά τη διαδικασία του επόμενου άρθρου. Η έγκριση αυτή απαιτείται και για την κίνηση των διαδικασιών προκήρυξης πλήρωσης θέσεων και την έκδοση όλων γενικά των προπαρασκευαστικών για το διορισμό ή την πρόσληψη πράξεων. 3.Σε έγκριση, κατά την ίδια διαδικασία, υπόκειται και ο αριθμός των προσώπων, τα οποία μπορούν να απασχολούνται, κατά περίπτωση, στους φορείς της παρ. 1 με σύμβαση έργου. Διαδικασία έγκρισης Άρθρ.2.-1.Αρμόδια για την κατά το προηγούμενο άρθρο έγκριση είναι Τριμελής Επιτροπή αποτελούμενη από τον Υπουργό Εσωτερικών, Δημόσιας Διοίκησης και Αποκέντρωσης, ως Πρόεδρο, τον Υπουργό  Οικονομικών, που μπορεί  να αναπληρωθεί από τον Υφυπουργό Οικονομικών, και το Γενικό Γραμματέα του Υπουργικού Συμβουλίου. Ο Πρόεδρος της Επιτροπής, εφόσον παρίσταται   ανάγκη,  δύναται  να  καλεί   τον  κατά  περίπτωση αρμόδιο Υπουργό προκειμένου να συμμετάσχει χωρίς δικαίωμα ψήφου στη συνεδρίαση της Επιτροπής. Στις περιπτώσεις προτάσεων διορισμών, πλήρωσης θέσεων ή προσλήψεων  ή συμβάσεων  έργου σε Δημόσιες Επιχειρήσεις και Οργανισμούς (Δ.Ε.Κ.Ο.) μετέχει στην Επιτροπή, χωρίς δικαίωμα ψήφου, και ο Υπουργός Εθνικής Οικονομίας. Η έγκριση χορηγείται με ομόφωνη απόφαση των μετά ψήφου μελών της Επιτροπής. 2.Αν δεν επιτευχθεί ομοφωνία της Επιτροπής, η σχετική πράξη της, στην οποία εκτίθενται όλες οι γνώμες που διατυπώθηκαν, διαβιβάζεται από τον «Υπουργό Εσωτερικών Δημόσιας Διοίκησης και Αποκέντρωσης», στον Πρωθυπουργό. Στην περίπτωση αυτή το σχετικό αίτημα κρίνεται, κατά την εκτίμηση του Πρωθυπουργού, είτε με απόφασή του είτε με πράξη του Υπουργικού Συμβουλίου. Η μέσα σε «» φράση αντικαταστάθηκε ως άνω από την παρ 2 άρθρ. 1 ΠΥΣ 35/21-24 Ιουλ. 2000 (ΦΕΚ Α΄17), κατωτ. αριθ. 70. "3. Οι προτάσεις για τους κατά το άρθρο 1 της παρούσας διορισμούς, την πλήρωση θέσεων, τις προσλήψεις ή συμβάσεις έργου, με όλα τα κατά την παράγραφο 5 του παρόντος άρθρου δικαιολογητικά, υποβάλλονται δια του αρμοδίου Υπουργού, στη Διεύθυνση Προσλήψεων Προσωπικού της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης. Στις προαναφερόμενες προτάσεις των αρμοδίων Υπουργών επισυνάπτεται εισήγηση του Γενικού Γραμματέα του οικείου Υπουργείου προς τον Υπουργό, στην οποία πρέπει να αιτιολογούνται πλήρως οι αιτούμενες εγκρίσεις ως προς την ύπαρξη πραγματικών αναγκών της υπηρεσίας ή του φορέα, για την κάλυψη των οποίων προορίζονται. Η Διεύθυνση Προσλήψεων Προσωπικού επεξεργάζεται με τη συνδρομή της αρμόδιας υπηρεσίας του Υπουργείου Οικονομικών, τα σχετικά αιτήματα και στοιχεία, εισηγείται στην Επιτροπή και καταρτίζει την τελική απόφαση. Στην εισήγηση προς την Επιτροπή συμπεριλαμβάνονται τα συγκεκριμένα εκείνα του προγραμματισμού του ανθρώπινου δυναμικού στοιχεία, εκ των οποίων προκύπτει η ανάγκη της πρόσληψης". H παρ. 3, αντικαταστάθηκε ως άνω από την παρ. 3 άρθρ. 1, της ΠΥΣ. 35/21-24 Ιουλ. 2000 (ΦΕΚ Α΄171), κατωτ. αριθ. 70. 4.Ειδικώς τα αιτήματα των Ο.Τ.Α. πρώτου και δεύτερου βαθμού συγκεντρώνονται από το Γενικό Γραμματέα της οικείας Περιφέρειας και υποβάλλονται από αυτόν στον Υπουργό Εσωτερικών, Δημόσιας Διοίκησης και Αποκέντρωσης με την κατά την προηγούμενη παράγραφο εισήγηση για την αιτιολόγηση των αναγκών της υπηρεσίας. 5.Τα υποβαλλόμενα αιτήματα πρέπει να είναι πλήρως τεκμηριωμένα όσον αφορά τις υπηρεσιακές ανάγκες, την κατηγορία, τον κλάδο ή την ειδικότητα του προσωπικού που πρόκειται να προσληφθεί, τη σχέση εργασίας, τις συγκεκριμένες διατάξεις που παρέχουν δυνατότητα πρόσληψης ή διορισμού και να συνοδεύονται από στοιχεία σχετικά με τον αριθμό του προβλεπόμενου τακτικού προσωπικού, κατά κλάδο ή ειδικότητα, και του προσωπικού που υπηρετεί κατά το χρόνο υποβολής του αιτήματος, τον αριθμό των κενών θέσεων, τον αριθμό των προσλήψεων προσωπικού, των επαναπροσλήψεων προσωπικού σύμφωνα με τις διατάξεις του Νόμ. 2190/1994 ή άλλες διατάξεις, των προσλήψεων ατόμων με ειδικές ανάγκες, σύμφωνα με τις διατάξεις του Νόμ. «2643/1998», και των μετατάξεων από ή στον φορέα που έγιναν κατά την προηγούμενη τριετία, χωριστά για κάθε έτος, για την κάλυψη αναγκών ανάλογων με εκείνες του αιτήματος, καθώς και των αποχωρήσεων από την  υπηρεσία  κατά το  ίδιο χρονικό  διάστημα.  Θα  (Μετά τη σελ.324,544)  Σελ. 324,545 Τεύχος 1346 Σελ. 11 Προσλήψεις στο Δημόσιο Τομέα 2.Ε.γ.67 πρέπει ακόμη να αναφέρεται σε ποιο ποσό ανέρχονται οι δαπάνες για την πληρωμή του υπό πρόσληψη ή διορισμό προσωπικού για το τρέχον και τα επόμενα οικονομικά έτη και αν για το σκοπό αυτό έχουν εγγραφεί πιστώσεις στον προϋπολογισμό του φορέα ή άλλου φορέα, στο πρόγραμμα Δημοσίων Επενδύσεων, στον προϋπολογισμό Ειδικού Λογαριασμού, στο πρόγραμμα εκτέλεσης έργων χρηματοδοτούμενων από Διεθνείς Οργανισμούς ή την Ευρωπαϊκή Ένωση κ.τ.λ. ή θα καλυφθούν από τους ίδιους πόρους, από χορηγήσεις ΟΠΑΠ (ΛΟΤΤΟ, ΠΡΟΤΟ, ΠΡΟΠΟ, κ.λ.π.) ή από άλλους πόρους. Εφόσον οι σχετικές δαπάνες καλύπτονται από τον Κρατικό Προϋπολογισμό, το αίτημα απαιτείται να συνοδεύεται από βεβαίωση του Γενικού Λογιστηρίου του Κράτους, από την οποία να προκύπτει η εγγραφή των αναγκαίων πιστώσεων. 6.Ειδικώς η έγκριση των αιτημάτων των επιχειρήσεων των Ο.Τ.Α. που αναφέρονται στην παρ. 3 του άρθρ. 1 του Νόμ. 2527/1997 παρέχεται από το Γενικό Γραμματέα της οικείας Περιφέρειας στον οποίο αποστέλλονται τα σχετικά αιτήματα. Η κατά την παρ.3 του παρόντος άρθρου εισήγηση για την αιτιολόγηση των αναγκών της υπηρεσίας γίνεται από τον Ο.Τ.Α. στον οποίο ανήκε η επιχείρηση. Η μέσα σε «» φράση, αντικαταστάθηκε ως άνω από την παρ. 4 άρθρ. 1 της ΠΥΣ 35/21024 Ιουλ. 2000 (ΦΕΚ Α΄171), κατωτ. αριθ. 70. "7. Μετά την έκδοσή τους οι εγκριτικές αποφάσεις της κατά την παρ. 1 του παρόντος άρθρου Επιτροπής, αποστέλλονται από τη Γενική Γραμματεία Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης στους ενδιαφερόμενους φορείς που έχουν υποβάλει το σχετικό αίτημα με κοινοποίηση στον  αρμόδιο Υπουργό,  στα   μέλη της Τριμελούς  Επιτροπής της παρ. 1 και στο Α.Σ.Ε.Π. Στις περιπτώσεις έγκρισης από το Γενικό Γραμματέα της Περιφέρειας, σύμφωνα με την προηγούμενη παράγραφο, η απόφαση αποστέλλεται από τον ίδιο, στον ενδιαφερόμενο φορέα και κοινοποιείται στα μέλη της Τριμελούς Επιτροπής της παρ. 1, στη Δ/νση Προσλήψεων Προσωπικού της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης και στο Α.Σ.Ε.Π.". Η παρ. 7 αντικαταστάθηκε ως άνω από την παρ. 4 άρθρ. 1 της ΠΥΣ 35/21-24 Ιουλ. 2000 (ΦΕΚ Α΄171), κατωτ. αριθ. 70. Σελ. 324,546 Τεύχος 1346 Σελ. 12 8.Οι πράξεις εκτελούνται αποκλειστικά από τα αρμόδια κατά τις κοινές διατάξεις όργανα, με την κατά περίπτωση σύμπραξη του Υπουργείου Εσωτερικών, Δημόσιας Διοίκησης και Αποκέντρωσης σύμφωνα με τις διατάξεις του Νόμ. 2190/1994, όπως ισχύει, και τυχόν άλλες ειδικές διατάξεις. 2.Ε.γ.67 Προσλήψεις στο Δημόσιο Τομέα Εξαιρέσεις από την αναστολή Άρθρ.3.-Από την κατά την παρούσα πράξη αναστολή των διορισμών και προσλήψεων και τη διαδικασία έγκρισης εξαιρούνται μόνο: α)το προσωπικό της Προεδρίας της Δημοκρατίας και της Βουλής των Ελλήνων. β)οι δικαστικοί λειτουργοί, το κύριο προσωπικό του Νομικού Συμβουλίου του Κράτους και οι ιατροδικαστές. γ)το προσωπικό του άρθρ. 16 παρ. 6 του Συντάγματος. δ)οι συμβολαιογράφοι και δικηγόροι για το διορισμό στους οικείους Συλλόγους για την άσκηση του επαγγέλματός τους καθώς και οι άμισθοι υποθηκοφύλακες και οι άμισθοι δικαστικοί επιμελητές, όπως και το προσωπικό των άμισθων υποθηκοφυλακείων. ε)οι ειδικοί σύμβουλοι-ειδικοί συνεργάτες και μετακλητοί υπάλληλοι, οι θέσεις των οποίων προβλέπονται από τις κείμενες διατάξεις, καθώς και το προσωπικό που αναφέρεται στην παρ. 1 του άρθρ. 22 του Νόμ. 2190/1994. στ)οι δημοσιογράφοι στα γραφεία Τύπου των Υπουργείων που προβλέπονται από το άρθρ. 67 του Νόμ. 1943/1991 (ΦΕΚ Α΄ 50). ζ)οι υπάλληλοι που διορίζονται σε μόνιμες θέσεις, σύμφωνα με τις διατάξεις του άρθρ. 91 του Νόμ. 1943/1991, σε συνδυασμό με την παρ. 5 του άρθρ. 32 του Νόμ. 2190/1994. η)οι Γραμματείς Κοινοτήτων που διορίζονται σε μοναδικές οργανικές θέσεις καθώς και το προσωπικό των πρωτοβάθμιων Ο.Τ.Α. για τις υπηρεσίες ανταποδοτικού χαρακτήρα, σύμφωνα με τις διατάξεις του άρθρ. 18 παρ. 8 του Νόμ. 2539/1997 (ΦΕΚ Α΄ 224) και του άρθρ. 9 παρ. 12 του Νόμ. 2623/1998 (ΦΕΚ Α΄ 139). θ)η ανάθεση έργου για διερμηνεία σε συνέδρια, ημερίδες, επιτροπές, συζητήσεις με εκπροσώπους ξένων χωρών ή οργανισμών ή της Ευρωπαϊκής Ένωσης και γενικώς σε κάθε περίπτωση που απαιτείται διερμηνεία καθώς και οι συμβάσεις εργασίας ορισμένου χρόνου έργου ή ωριαίας αποζημίωσης του διδακτικού προσωπικού του Εθνικού Κέντρου Δημόσιας Διοίκησης και των Μονάδων Εκπαίδευσης ή Σχολών Επιμόρφωσης των Υπουργείων και των Νομικών Προσώπων Δημοσίου Δικαίου. ι)οι ερευνητές, το τεχνικό προσωπικό και τα μονομελή όργανα της διοίκησης των Ερευνητικών Ιδρυμάτων και της Ελληνικής Επιτροπής Ατομικής Ενέργειας, οι συμβάσεις ανάθεσης έργου, για τις ανάγκες ερευνητικών προγραμμάτων, από τα Ιδρύματα αυτά, καθώς και το επιστημονικό προσωπικό που απασχολείται σε ερευνητικά έργα ή προγράμματα, τα οποία χρηματοδοτούνται μέσω των Ειδικών Λογαριασμών των ΑΕΙ και ΤΕΙ. ια)οι διοριζόμενοι ή προσλαμβανόμενοι σε εκτέλεση δικαστικών αποφάσεων, καθώς και το επαναπροσλαμβανόμενο προσωπικό σύμφωνα με τις διατάξεις του Νόμ. 2190/1994. ιβ)το προσωπικό ειδικών κατηγοριών, εφόσον ο διορισμός ή αναδιορισμός ή η πρόσληψη ή επαναπρόσληψή του επιβάλλεται από ρητή διάταξη νόμου χωρίς να καταλείπεται στάδιο διακριτικής εκτίμησης στις αρμόδιες διοικητικές αρχές και ιγ)οι γιατροί, υπόχρεοι υπηρεσίας υπαίθρου (Ν.Δ. 67/1968, ΦΕΚ Α΄ 303), οι ειδικευόμενοι γιατροί (Ν.Δ. 123/1975, άρθρ. 1, ΦΕΚ Α΄ 172, και Νόμ. 1397/1983, άρθρ. 38, ΦΕΚ Α΄ 143) που προσλαμβάνονται σε θέσεις ισάριθμες με εκείνες που κενώνονται με την αποχώρηση γιατρών αντίστοιχων κατηγοριών και οι υπόχρεοι ετήσιας υπηρεσίας Κτηνίατροι, Γεωπόνοι και πτυχιούχοι Σχολών που προβλέπονται για τον κλάδο ΠΕ4 Ιχθυολόγων (Νόμ. 2538/1997, άρθρ. 4 και 4α, ΦΕΚ Α΄ 242). ιδ)οι συμβάσεις έργου διαρκείας έως ενός έτους του πάσης φύσεως καλλιτεχνικού προσωπικού της Ε.Ρ.Τ. Α.Ε. καθώς και η απασχόληση καλλιτεχνικού, τεχνικού και εργατοτεχνικού προσωπικού με σύμβαση εργασίας ορισμένου χρόνου ή έργου σε κρατικά θέατρα και ορχήστρες τη Λυρική Σκηνή καθώς και στο «Ελληνικό Φεστιβάλ Α.Ε.» για συγκεκριμένες παραστάσεις ή άλλες καλλιτεχνικές εκδηλώσεις, σύμφωνα με εγκεκριμένο πρόγραμμα. ιε)το προσωπικό των Τραπεζών του δημόσιου τομέα, δημοσίων επιχειρήσεων και οργανισμών και των θυγατρικών τους εταιρειών, των οποίων οι μετοχές έχουν εισαχθεί στο Χρηματιστήριο. ιστ)το προσωπικό των εταιρειών του Δημοσίου ή άλλων φορέων του δημοσίου τομέα που εκτελούν οι ίδιες έργα εθνικής ή περιφερειακής κλίμακας τα οποία χρηματοδοτούνται κατά 50% τουλάχιστον από πόρους της Ευρωπαϊκής Ένωσης. ιζ)το προσωπικό που έχει εξαιρεθεί από την εφαρμογή της Πράξης Υπουργικού Συμβουλίου 236/1994 (ΦΕΚ Α΄ 115) με ειδική διάταξη νόμου. "Οι φορείς που προσλαμβάνουν προσωπικό, σύμφωνα με το παρόν άρθρο, οφείλουν να ενημερώνουν άμεσα τη Διεύθυνση Προσλήψεων Προσωπικού της Γενικής Γραμματείας Δημόσιας Διοίκησης του Υπουργείου Εσωτερικών, Δημόσιας Διοίκησης και Αποκέντρωσης για τον ακριβή αριθμό του εκάστοτε προσλαμβανόμενου προσωπικού κατά κατηγορία, κλάδο και ειδικότητα, προκειμένου να υπάρχει δυνατότητα τήρησης των απαραίτητων στατιστικών στοιχείων για τον ακριβή αριθμό των προσλήψεων". Το μέσα σε «» εδάφιο προστέθηκε από την παρ. 6 άρθρ. 1 της ΠΥΣ 35/21-24 Ιουλ. 2000 (ΦΕΚ Α΄171), κατωτ. αριθ. 70. (Μετά τη σελ. 324,546)  Σελ. 324,547 Τεύχος 1346 Σελ. 13 Προσλήψεις στο Δημόσιο Τομέα 2.Ε.γ.67 Μεταβατικές διατάξεις Άρθρ.4.-Οι διαδικασίες πρόσληψης και διορισμού προσωπικού με βάση αποφάσεις, που εκδόθηκαν σύμφωνα με την Π.Υ.Σ. 236/1994, συνεχίζονται. Η ισχύς αυτής της Πράξης αρχίζει από τη δημοσίευσή της στην Εφημερίδα της Κυβερνήσεως. 